Versiunea nr. 2 din data de 27.08.2024
Termeni și Condiții DANA ONEtoONE FITNESS

1. Identitatea societății
Denumirea societății: HILL SIDE SRL
Cod unic de înregistrare: 22846621
Număr de ordine în Registrul Comerțului: J8/3279/30.11.2007

Adresă sediu social: Orașul Predeal, Strada Eroilor nr. 75B, bloc 2, ap. 24, județul Brașov

Adresă poștală: Orașul Predeal, Strada Eroilor nr. 75B, bloc 2, ap. 24, județul Brașov

Număr telefon contact:
(+40 733 969 775)
Program L-V: 10:00 – 18:00
Email: dana@dana1to1fitness.com

2. Domeniul de aplicare
Termenii și Condițiile comerciale ale HILL SIDE SRL (denumite în continuare ”Termeni și Condiții DANA ONEtoONE FITNESS”) definesc și stipulează normele care guvernează relația juridică dintre HILL SIDE SRL (denumit în continuare ”HILL”), în calitate de vânzător și persoana fizică sau grupul de persoane fizice constituite în asociații, (denumit în continuare ”Clientul” sau ”Consumatorul”), în calitate de cumpărător - (HILL și Clientul sau Consumatorul sunt denumiți în continuare împreună ”Părțile”) având ca obiect vânzarea și cumpărarea Serviciilor/Produselor puse la dispoziție de către HILL Clientului pe platforma online: dana1to1fitness.com și pe platforma online pentru telefon mobil dana1to1fitness.com (denumite în continuare împreună ”Platforma online DANA ONEtoONE FITNESS”).
Orice comenzi, vânzări și livrări de Servicii/Produse efectuate prin intermediul Platformei online DANA ONEtoONE FITNESS, precum și utilizarea sau accesarea/vizitarea Platformei online DANA ONEtoONE FITNESS, a oricăror aplicații sau software-uri conexe, precum și participarea la orice Servicii puse la dispoziție prin intermediul Platformei online DANA ONEtoONE FITNESS sunt supuse Termenilor și Condițiilor DANA ONEtoONE FITNESS.
Prin descărcarea sau utilizarea/accesarea oricărei părți a Platformei online DANA ONEtoONE FITNESS sau prin efectuarea comenzii, Clientul este de acord că a citit în prealabil și a înțeles, precum și că a acceptat Termenii și Condițiile DANA ONEtoONE FITNESS.
Clientul se obligă să citească cu atenție Termenii și Condițiile DANA ONEtoONE FITNESS înainte de a utiliza Platforma online DANA ONEtoONE FITNESS. Dacă Clientul nu este de acord cu Termenii și Condițiile DANA ONEtoONE FITNESS, atunci Clientul nu are dreptul de a accesa Platforma online DANA ONEtoONE FITNESS sau utiliza Serviciile.
3. Încheierea Contractului
În urma completării datelor de înregistrare, finalizării pașilor operaționali solicitați și activării butonului ” Continuă și achiziționează program” Clientul efectuează, respectiv transmite către HILL o comandă de cumpărare în legătură cu Serviciul/Produsul ales de către Client (denumită în continuare ”Comandă”). Această comandă este supusă Termenilor și Condițiilor DANA ONEtoONE FITNESS și implică o obligație din partea Clientului de a plăti către HILL Prețul valabil la data efectuării comenzii.
Contractul la distanță se consideră încheiat între HILL și Client la momentul confirmării de către HILL a acceptării comenzii transmise de Client, respectiv la momentul recepționării de către Client prin poștă electronică (email) a confirmării HILL privind acceptarea comenzii (denumit în continuare ”Contractul”). Clientul acceptă forma de comunicare prin postă electronică (email).
În funcție de circumstanțe, HILL este îndreptățită să refuze comanda Clientului atunci când datele furnizate de către Client sunt incomplete sau incorecte, HILL are îndoieli rezonabile cu privire la seriozitatea comenzii, HILL identifică probleme legate de securitatea plăților, livrarea Serviciilor/Produselor nu este posibilă din motive tehnice sau operaționale, starea de sănătate a Clientului nu permite utilizarea Serviciului/Produsului solicitat etc., aceste situații fiind enumerate cu titlu exemplificativ și nu limitativ.

4. Caracteristicile Serviciilor/Produselor 
Prin intermediul Platformei online DANA ONEtoONE FITNESS sunt prezentate și comercializate diferite servicii de fitness (denumite mai sus și în continuare împreună ”Serviciile/Produsele” sau individual ”Serviciul/Produsul”), după cum urmează:
i. Sugestie plan alimentar, realizat după principii fundamentale de fitness si nutriție, pentru a susține eforturile antrenamentelor fizice si pentru a susține atingerea obiectivelor;
ii. Plan de antrenamente cu suport video preînregistrat, în funcție de nivelul si obiectivul Clientului, însoțit și  de PDF cu toata informația;
iii. Chat boot si FAQ;
iv. Evidenta si jurnal progres al clientei.
4.1.Serviciile/Produsele puse la dispoziția Clientului pe Platforma online DANA ONEtoONE FITNESS sunt oferite:
a) Planuri alimentare personalizate.
b) Antrenamente video preînregistrate.
c) Funcții de măsurare a progresului.
d) Listă de cumpărături cu alimente din planul alimentar.
e) Informații suplimentare relevante.

4.2. Funcționalitatea și protecția conținutului digital a serviciilor digitale:
a) Funcționalitatea conținutului digital: Conținutul digital al serviciilor oferite de dana1to1fitness.com este conceput pentru a asigura o experiență optimă utilizatorilor. Acesta include planuri personalizate de nutriție și antrenament, resurse educaționale și alte servicii suplimentare. Funcționalitatea este asigurată prin actualizări periodice și prin menținerea unei infrastructuri tehnice robuste care permite accesul continuu și sigur la toate serviciile.
b) Compatibilitatea și interoperabilitatea: Conținutul digital și serviciile dana1to1fitness.com sunt compatibile cu majoritatea dispozitivelor moderne, incluzând telefoane mobile, tablete și calculatoare. De asemenea, platforma este proiectată pentru a fi interoperabilă cu diverse sisteme de operare și browsere, asigurând astfel o accesibilitate largă pentru toți utilizatorii.
c) Dacă utilizatorii întâmpină dificultăți în utilizarea platformei pe un anumit dispozitiv, consultantul tehnic poate oferi informații despre compatibilitatea specifică cu acel dispozitiv și poate sugera soluții tehnice pentru o funcționare optimă.
d) În cazul unor întrebări sau probleme tehnice legate de funcționalitatea platformei, utilizatorii pot contacta echipa de suport tehnic la adresa suport@dana1to1fitness.com pentru a primi asistență. Aceasta poate include aspecte legate de accesul la conturi, probleme cu încărcarea paginilor sau erori întâmpinate în utilizarea serviciilor. Compatibilitatea și interoperabilitatea platformei cu diverse dispozitive (telefon, tabletă, web).
e) Actualizări și întreținere: Echipa tehnică poate oferi detalii despre actualizările planificate ale platformei, perioadele de întreținere și modul în care acestea ar putea afecta accesul la serviciile digitale. Aceste informații sunt esențiale pentru a asigura o experiență de utilizare neîntreruptă.

Serviciile/Produsele și Platforma online DANA ONEtoONE FITNESS sunt destinate consumatorilor finali doar cu amănuntul și pot fi utilizate de Client doar în scopuri personale, non-comerciale precum și în conformitate cu scopul pentru care sunt oferite.
HILL este îndreptățită să completeze, modifice sau înlăture oricând gama de Servicii/Produse puse la dispoziție pe Platforma online DANA ONEtoONE FITNESS și datele referitoare la Servicii/Produse, având în vedere că aceste aspecte nu au caracter obligatoriu.
HILL nu răspunde față de Client sau față de orice terță persoană pentru nicio modificare, schimbare de Preț, suspendare sau întrerupere a Serviciului/Produsului. 
Fotografiile cu privire la Servicii/Produse nu coincid întotdeauna cu imaginea Serviciilor/Produselor puse la dispoziție, Clientul renunțând la orice pretenții privind modificările efectuate.
Serviciile/Produsele sunt puse la dispoziția Clientului pe toată perioada de expunere pe Platforma online DANA ONEtoONE FITNESS.
Serviciul/Produsul va fi folosit de Client în conformitate cu destinația acestuia, doar pe durata contractuală stabilită de către Părți și în conformitate cu instrucțiunile de utilizare.
HILL are obligația de a pune la dispoziția Clientului informații cu privire la Serviciile/Produsele comercializate pe Platforma online DANA ONEtoONE FITNESS. În acest sens, Clientul poate contacta HILL la numărul de telefon (+40 733 969 775), Program L-V: (10:00) – (18:00).
5. Platforma online DANA ONEtoONE FITNESS
Cu excepția cazului în care este prevăzut în mod explicit altfel, întregul conținut disponibil pe Platforma online DANA ONEtoONE FITNESS este deținut sau furnizat de către HILL sau de către licențiatorii săi.
Clientul nu are dreptul să reproducă, dubleze, copieze, vândă, revândă sau comercializeze nicio parte a Platformei online DANA ONEtoONE FITNESS.
Instalarea și utilizarea Platformei online DANA ONEtoONE FITNESS necesită un transfer regulat de date de pe dispozitivul Clientului. Cantitatea și frecvența transferului de date depind, printre altele, de natura și amploarea utilizării Platformei online DANA ONEtoONE FITNESS de către Client. Costurile de conexiune rezultate din transferul de date sunt suportate exclusiv de către Client conform contractului stabilit între acesta și furnizorul său de servicii de internet.
Clientul are obligația să își asigure, pe propria cheltuială, hardware și software-ul necesar, precum și o conexiune la internet, în vederea accesării conținutului sau Serviciilor/Produselor oferite pe Platforma online DANA ONEtoONE FITNESS.	Comment by Victor Ionescu: Ar trebui completate spre info pentru client cerintele tehnice minime ptr accesare platforma.
Clientul este responsabil pentru întreținerea și mentenanța dispozitivelor proprii finale, precum și pentru instalarea și actualizarea aplicației pe aceste dispozitive.
HILL își rezervă dreptul de a dezvolta Platforma online DANA ONEtoONE FITNESS și de a îmbunătăți sau schimba funcționalitatea acesteia, precum și de a lansa actualizări pentru aplicație, fără a-si asuma însă vreo obligație contractuală în acest sens. Orice actualizări vor fi publicate pe Platforma online DANA ONEtoONE FITNESS.
6. Utilizarea permisă
Clientul se angajează să utilizeze Serviciile și Platforma online DANA ONEtoONE FITNESS (aplicația și serviciile) doar într-un mod care nu încalcă Termenii și Condițiile DANA ONEtoONE FITNESS, legea aplicabilă sau drepturile terților. 
Clientul are, în special, următoarele interdicții: (a) să modifice, să adapteze, să traducă, să editeze, să decompileze sau să încerce în orice alt mod să identifice codul sursă (source code) al aplicației sau al Platformei online DANA ONEtoONE FITNESS, (b) să obțină în alt mod acces la codul sursă (source code) al aplicației sau al Platformei online DANA ONEtoONE FITNESS sau să îl dezvăluie cuiva; (c) să transfere aplicația către terți, să acorde o sublicență, să o gajeze, să o împrumute, să o închirieze, să o vândă sau să o distribuie comercial; (d) să creeze, să editeze sau să vândă noi opere bazate pe aplicație sau pe Platforma online DANA ONEtoONE FITNESS; (e) să furnizeze sau să transfere contul de utilizator/Client și/sau datele de acces la contul de utilizator/Client către terți sau să permită unui terț să utilizeze Serviciile sau Platforma online DANA ONEtoONE FITNESS prin intermediul propriului său cont de utilizator/Client; (f) să utilizeze aplicația, Serviciile sau Platforma online DANA ONEtoONE FITNESS pe mai mult de 2 (două) dispozitive; (g) să hărțuiască, abuzeze, insulte, rănească, defăimeze, calomnieze, denigreze, intimideze sau discrimineze pe baza genului, orientării sexuale, religiei, etniei, rasei, vârstei, originii naționale sau dizabilității; (ONEtoONE) să furnizeze informații false sau înșelătoare; (i) să încarce sau transmită viruși sau orice alt tip de cod malefic (malware) care poate afecta funcționalitatea sau operarea Serviciilor, Platformei online DANA ONEtoONE FITNESS sau a oricărui site web asociat, alte platforme online sau Internetul; (j) să colecteze sau analizeze informațiile/datele personale ale altora; (k) să transmită spam-uri (mesaje nesolicitate), să sustragă identitatea sau datele altora, să fure date confidențiale; (l) să utilizeze Serviciile sau Platforma online DANA ONEtoONE FITNESS în scopuri obscene sau imorale. 
HILL își rezervă dreptul de a suspenda utilizarea de către Client a Serviciilor, Platformei online DANA ONEtoONE FITNESS sau a oricărui site web asociat pentru încălcarea prevederilor de mai sus.
Clientul se obligă să notifice fără întârziere HILL la adresa suport@dana1to1fitness.com , în cazul în care constată orice utilizare neautorizată a Serviciilor, Platformei online DANA ONEtoTOONE FITNESS sau a oricărui site web asociat de către o terță persoană și Clientul va lua toate măsurile necesare, in mod rezonabil, pentru a opri utilizarea neautorizată. Răspunderea HILL nu poate fi atrasă, în cazul în care Clientul nu își îndeplinește obligația de informare de mai sus. 
7. Înregistrare, Cererea/Comanda de cumpărare
În vederea accesării și utilizării Serviciilor și/sau Platformei online DANA ONEtoONE FITNESS este necesară, în prealabil, înregistrarea Clientului și plata de către Client a Prețului pentru Serviciile comandate. Înregistrarea efectuată de către Client implică crearea unui cont personal pentru Client pe Platforma online DANA ONEtoONE FITNESS (denumit mai sus și în continuare ”Cont Client”), exclusiv destinat și utilizat de Client.
HILL poate oferi Clientului posibilitatea de a încerca/testa gratuit în întregime sau doar parțial conținutul Platformei online DANA ONEtoONE FITNESS sau Serviciilor pentru o perioadă limitată de timp. Cu excepția cazului în care este prevăzut în mod explicit altfel, nu există dreptul la un test gratuit. Pentru claritate, HILL are opțiunea (dar nu și obligația) de a oferi Clientului posibilitatea de a încerca/testa gratuit Platforma online DANA ONEtoONE FITNESS sau Serviciile, condiționat de Termenii și Condițiile DANA ONEtoONE FITNESS, de alte regulamentele și reguli stabilite de HILL.
Serviciile/Produsele comercializate pe Platforma online DANA ONEtoONE FITNESS se adresează in mod exclusiv persoanelor cu vârsta peste 18 ani. În momentul înregistrării pe Platforma online DANA ONEtoONE FITNESS și/sau efectuării comenzii pentru Serviciile selectate, Clientul declară pe propria răspundere ca are vârsta peste 18 ani.
Înregistrarea și utilizarea Contului Client este permisă doar pentru o singură persoană. Utilizarea Contului Client de către alte persoane decât Clientul respectiv este exclusă și interzisă. 
Clientul se obligă să furnizeze și să completeze informații adevărate și complete la înregistrare, respectiv la crearea Contului Client și să le mențină actualizate pe parcursul duratei Contractului prin modificare sau notificare scrisă către HILL. Răspunderea HILL nu poate fi atrasă, în cazul în care Clientul nu furnizează informații adevărate și complete.
Clientul este obligat să păstreze confidențial datele sale de acces privind Contul Client și să nu le dezvăluie către terțe părți precum și să informeze HILL fără întârziere în cazul în care Clientul observă un abuz. Răspunderea HILL nu poate fi atrasă, în cazul în care Contul Client este accesat în mod abuziv de alte persoane.
8. Comanda de cumpărare
Pentru a achiziționa Serviciul/Produsul Clientul parcurge pașii operaționali solicitați pe Platforma online DANA ONEtoONE FITNESS, după cum urmează:
· completează formularul cu datele și informațiile Clientului pentru crearea Contului Client;
· citește informațiile privind descrierea și caracteristicile Serviciilor/Produselor și selectează Serviciul/Produsul dorit;
· citește Termenii și Condițiile DANA ONEtoONE FITNESS precum și Politica de Confidențialitate, confirmând cunoașterea și acceptarea acestora prin bifarea căsuței ”Am citit şi sunt de acord cu Termenii și Condițiile DANA ONEtoONE FITNESS și Politica de Confidențialitate”;
· citește prevederile privind Dreptul de Retragere menționate în Termenii și Condițiile DANA ONEtoONE FITNESS [vezi mai jos Art. 15], confirmând cunoașterea și acceptarea acestora prin bifarea căsuței ”Solicit prin prezenta executarea imediată a contractului și sunt de acord că voi pierde dreptul de retragere”;
· completează formularul cu datele necesare autorizării tranzacției în platforma de plăți STRIPE în vederea achitării Prețului Serviciului/Produsului comandat;
· activează/apasă butonul ”Continuă și achiziționează program” pentru finalizarea și transmiterea comenzii și efectuarea plății Prețului.
Clientul se obligă să completeze datele și informațiile cu exactitate, complet și fără erori, verificând corectitudinea acestora înainte de efectuarea comenzii de cumpărare. Răspunderea HILL nu poate fi atrasă, în cazul în care datele au fost completate eronat sau incomplet de către Client.
Clientul se obligă să citească Termenii și Condițiile DANA ONEtoONE FITNESS, Politica de Confidențialitate și Politica de utilizare cookie-uri precum și alte reguli publicate pe Platforma online DANA ONEtoONE FITNESS înainte de apăsarea/activarea butonului ”(Continuă și achiziționează program)”.	Comment by Angelica Bodnar: De trecut, Finalizeaza comanda sau cumpara program
În urma apăsării/activării butonului ”(Continuă și achiziționează program)” Clientul transmite către HILL o comandă de cumpărare pentru Serviciile/Produsele selectate de către Client. Prin acționarea/activarea butonului ”(Continuă și achiziționează program)”, Clientul confirmă că îi sunt cunoscute și acceptă necondiționat, caracteristicile, prețurile, cantitățile, Condițiile de Livrare ale Serviciilor/Produselor alese, precum și ”Termenii și Condițiile DANA ONEtoONE FITNESS”, ”Politica de confidențialitate” si „Politica de utilizare cookie-uri”.
După caz, HILL are dreptul să nu accepte comanda Clientului (de exemplu, dar fără a se limita la: datele/informațiile completate de către Client sunt incomplete sau incorecte, HILL are îndoieli cu privire la seriozitatea comenzii, etc.). În acest caz, HILL va încerca, dar fără a se obliga, să informeze Clientul despre motivele neacceptării comenzii.
HILL își rezervă dreptul de a anula comenzile pentru Servicii/Produse afișate pe Platforma online DANA ONEtoONE FITNESS în urma unor erori tehnice, sau care, datorită anumitor erori tehnice prezintă caracteristici sau prețuri evident eronate/derizorii pentru respectivele Servicii/Produse.
Comanda Clientului este considerată acceptată de către HILL la momentul confirmării, în baza unui mesaj transmis prin poștă electronică, de către HILL a acceptării comenzii transmise de către Client (denumit în continuare ”Confirmarea Comenzii”).
HILL transmite Confirmarea Comenzii către Client la adresa de poștă electronică (e-mail) completată de Client odată cu crearea Contului Client. HILL nu răspunde pentru adrese de poștă electronică completate greșit de către Client sau dacă Confirmarea Comenzii nu a fost recepționată de către Client. Mesajul privind Confirmarea Comenzii include informații referitoare la comandă, respectiv referitoare la Serviciul/Produsul comandat, Prețul achitat, modalitatea de plată a Prețului, condiții de livrare, confirmarea acordului prealabil expres al Clientului pentru începerea executării în cursul perioadei de retragere și confirmarea luării la cunoștință din partea Clientului de faptul că își va pierde dreptul de retragere. 
Imediat după recepționarea Confirmării Comenzii Clientul va revizui datele și informațiile din mesaj și, după caz, va solicita HILL rectificarea acestora în cazul în care nu sunt corecte. Clientul va solicita HILL rectificarea datelor/informațiilor incorecte in termen de 2 (două) zile lucrătoare de la data recepției Confirmării Comenzii la adresa de E-Mail: suport@dana1to1fitness.com.
HILL nu va presta vreo obligație contractuală, dacă executarea acesteia implică încălcarea prevederilor legale (de ex.: dol, fraudă etc.).
În conformitate cu prevederile Ordonanței de Urgență nr. 34/2014, dacă Clientul dorește ca prestarea obiectului Contractului să înceapă în timpul perioadei de retragere, HILL solicită prin prezenta Clientului să formuleze o cerere expresă în acest sens (Cererea Expresă/Acordul Expres) și să confirme că a luat la cunoștință de faptul că, odată ce Contractul a fost executat integral de către HILL, Clientul nu mai are dreptul de retragere (Confirmarea luării la cunoștință). Cererea Expresă și Confirmarea luării la cunoștință se efectuează de către Client prin bifarea căsuței ”Solicit prin prezenta executarea imediată a contractului și sunt de acord că voi pierde dreptul de retragere”.
 9. Prețul și Plata Prețului
Achiziționarea Serviciului/Produsului de pe Platforma online DANA ONEtoONE FITNESS implică obligația Clientului de a plăti către HILL o sumă de bani reprezentând contravaloarea Serviciului/Produsului selectat (denumit mai sus și în continuare ”Prețul” și/sau ”Prețurile”).
Prin acționarea/activarea butonului ” Continuă și achiziționează program ” Clientul se obligă să plătească către HILL Prețul Serviciului/Produsului selectat.
HILL își rezervă dreptul de a modifica unilateral și necondiționat, precum și în funcție de propriile interese Prețurile Serviciilor/Produselor prezentate pe Platforma online DANA ONEtoONE FITNESS. HILL este îndreptățit, înaintea recepționării oricăror comenzi, să introducă Prețuri noi, să corecteze/rectifice Prețurile, să ofere ori să anuleze Prețuri reduse, fără a informa în prealabil Clientul.
Prețurile sunt indicate în dreptul fiecărui Serviciu/Produs și sunt exprimate in EUR și facturate in LEI (RON - unitatea monetară a României) la cursul BNR al zilei. Prețurile Serviciilor/Produselor includ Taxa pe Valoare Adăugată (TVA) valabilă la data acceptării Comenzii.
Plata Prețului se efectuează online de către Client prin intermediul platformei securizate online STRIPE.COM. Clientul efectuează plata Prețului la data transmiterii Comenzii pentru Serviciile/Produsele selectate. În cazul plății prin Card bancar Prețul este scadent la data recepționării de către Client a Confirmării Comenzii. 
Înainte de a finaliza și transmite Comanda, Clientul se obligă să citească și să confirme termenii și condițiile platformei STRIPE.COM.
Card-urile bancare acceptate sunt: VISA, Master Card, Maestro.
Nu se percepe niciun comision suplimentar pentru tranzactii. Pentru asigurarea securității tranzacțiilor, HILL folosește platforma STRIPE.COM
[bookmark: _Hlk162000709]Pentru finalizarea corecta a plății Prețului, Clientul trebuie introduca in mod corect datele necesare autorizării tranzacției în platforma de plăți STRIPE.COM.
Datele obligatorii sunt. Nume posesor, Nr card, data expirare, CVV, parola 3d secure.
10. Livrarea 
Livrarea Serviciilor/Produselor se efectuează in conformitate cu prevederile OUG 34/2014.
HILL furnizează Serviciile/Produsele după (i) parcurgerea de către Client a pașilor operaționali menționați la Art. 8 și (ii) efectuarea plății Prețului in conformitate cu Art. 9, ambele confirmate prin Confirmarea Comenzii.
11. Limitarea răspunderii
Platforma online DANA ONEtoONE FITNESS oferă informații generale numai în scop informativ cu privire la fitness personal și nutriție și nu reprezintă vreo alternativă la diagnosticul medical sau la îngrijirea medicală directă, personală și profesionistă. Serviciile/Produsele sau Informațiile oferite pe Platforma online DANA ONEtoONE FITNESS nu sunt destinate să ofere consultanță medicală sau de altă natură.
HILL îi pune în vedere Clientului că nu toate Serviciile/Produsele oferite pe Platforma online DANA ONEtoONE FITNESS sunt adecvate sau potrivite pentru fiecare persoană. Astfel, HILL solicită Clientului, iar acesta din urmă se obligă înainte de a începe utilizarea Platformei online DANA ONEtoONE FITNESS, să obțină aprobarea unui medic sau specialist medical pentru utilizarea Serviciilor/Produselor.
Prin utilizarea Serviciilor/Produselor puse la dispoziție pe Platforma online DANA ONEtoONE FITNESS Clientul recunoaște că fost informat de faptul că exercițiile de fitness, forță, flexibilitate și aerobic, inclusiv utilizarea echipamentului în legătură cu Serviciile/Produsele, sunt activități potențial periculoase, ce implică un risc de accidentare și vătămare corporală. De asemenea, Clientul recunoaște și declară că Serviciile/Produsele (planurile de nutriție sau exercițiile fizice) nu ar trebui utilizate în alt mod fără aprobarea prealabilă a unui medic sau specialist medical, că este capabil fizic și mental să utilizeze Serviciile/Produsele precum și că este exclusiv responsabil pentru propria sănătate și stare fizică.
Răspunderea HILL nu poate fi atrasă, în cazul în care Clientul suferă vreo vătămare, reacție adversă, leziuni sau alte daune care ar putea rezulta în urma utilizării Serviciilor/Produselor. Prin utilizarea Serviciilor/Produselor Clientul este de acord să își asume in mod expres și să accepte orice riscuri în utilizarea Serviciilor/Produselor.
HILL nu oferă garanții în ceea ce privește anumite obiective sau rezultate care ar putea fi obținute prin utilizarea Platformei online DANA ONEtoONE FITNESS.
Răspunderea HILL pentru daunele cauzate în legătură cu accesarea sau utilizarea Platformei online DANA ONEtoONE FITNESS este exclusă în cea mai mare măsură permisă de lege.
În nici un caz, HILL nu va fi răspunzător pentru niciun fel de daune incidentale, indirecte sau consecvențiale, pierderi de profit, economii anticipate, pierderi de date, întreruperea activității, pierderea fondului comercial, pretențiile terților sau alte daune care ar putea rezulta din sau sunt legate de utilizarea informațiilor, Serviciilor/Produselor de pe Platforma online DANA ONEtoONE FITNESS sau de accesarea, navigarea pe si utilizarea Platformei online DANA ONEtoONE FITNESS.
Clientul este exclusiv răspunzător pentru legalitatea conținutului furnizat pe Platforma online DANA ONEtoONE FITNESS. Textele, imaginile, înregistrările video și audio transmise de Client trebuie să fie libere de drepturi ale terților care ar putea împiedica publicarea sau utilizarea lor. Clientul este exclusiv responsabil pentru conținutul textelor și datelor transmise de Client. HILL este îndreptățit să excludă aceste texte și date de la publicare în cazul în care încalcă legea aplicabilă, Termeni și Condiții DANA ONEtoONE FITNESS sau bunele moravuri.
12. Încetarea Contractului/Suspendarea accesului
HILL este oricând îndreptățit să suspende total sau parțial utilizarea Serviciilor/Produselor sau să rezilieze Contractul chiar și fără o notificare prealabilă, dacă Clientul (i) a încălcat prevederile Termenilor si Condițiilor DANA ONEtoONE FITNESS sau orice alte prevederi legale sau contractuale; (ii) a creat un risc sau expunere legală pentru HILL; (iii) are un comportament ilegal (iv) a furnizat date și informații false, precum și în cazul în care există suspiciuni rezonabile că Contul Clientului este utilizat de altă persoană. HILL va informa Clientul cu privire la orice acțiune de suspendare sau reziliere.
13. Proprietate intelectuală
Drepturile de autor și alte drepturi de proprietate intelectuală asupra întregului conținut al Platforma online DANA ONEtoONE FITNESS (incluzând, dar fără a se limita la texte, imagini, videoclipuri, grafice, logo-uri și alte materiale) sunt deținute de HILL sau de alte părți care au furnizat conținutul licențiat. Toate drepturile sunt rezervate.
HILL acordă Clienților Platformei online DANA ONEtoONE FITNESS o licență limitată, non-exclusivă și revocabilă pentru a accesa și utiliza conținutul platformei în scopuri personale, non-comerciale. Această licență nu conferă Clienților dreptul de a modifica, reproduce, distribui sau utiliza conținutul în alte scopuri decât cele permise expres în Termeni și Condiții DANA ONEtoONE FITNESS.
Utilizarea conținutului Platformei online DANA ONEtoONE FITNESS în afara cadrului permis de acești termeni și condiții este strict interzisă. Orice utilizare neautorizată a conținutului poate constitui o încălcare a drepturilor de autor și alte drepturi de proprietate intelectuală și poate fi supusă acțiunilor legale.
HILL respectă drepturile de autor și solicită tuturor utilizatorilor să respecte drepturile de proprietate intelectuală ale altora și HILL. Dacă apreciați că conținutul acestui site web încalcă drepturile dvs. de autor, vă rugăm să trimiteți o notificare detaliată către adresa de e-mail: dana@dana1to1fitness.com.
HILL nu își asumă responsabilitatea pentru conținutul generat de Clienți pe acest site web. Utilizatorii sunt în întregime responsabili pentru conținutul pe care îl postează sau îl distribuie pe site și își asumă toate riscurile asociate cu utilizarea acestui conținut.
14. Soluționarea reclamațiilor
Pentru sesizări sau reclamații legate de Serviciul/Produsul achiziționat, Clienții au la dispoziție formularul de contact din cadrul Site-ului: dana1to1fitness.com/contact. Clientul poate contacta HILL la adresa de postă electronică suport@dana1to1fitness.com .
Termenul maxim de soluționare a reclamațiilor sau sesizărilor este de 30 de zile calendaristice de la recepția acestora.
15. Dreptul de retragere
15.1 Dispoziții generale
Ordonanța de Urgență nr. 34/2014 privind drepturile consumatorilor în cadrul contractelor încheiate cu profesioniştii, precum şi pentru modificarea şi completarea unor acte normative, în baza Art. 9 – Art. 16 reglementează dreptul de retragere al Clientului (denumită mai sus și în continuare ”OUG 34/2014”).
În cazul în care Clientul dorește furnizarea Serviciilor/Produselor să înceapă în timpul perioadei de retragere, HILL solicită prin prezenta Clientului să formuleze o cerere expresă (Cererea Expresă/Acordul Expres) și să confirme că a luat la cunoștință de faptul că, odată ce contractul a fost executat integral de către HILL, Clientul nu mai are dreptul de retragere (Confirmarea luării la cunoștință). 
Cererea Expresă și Confirmarea luării la cunoștință se efectuează de către Client prin bifarea căsuței ”Solicit prin prezenta executarea imediată a contractului și sunt de acord că voi pierde dreptul de retragere”. Totodată, prin bifarea căsuței de mai sus Clientul și-a dat acordul prealabil expres (Acordul Expres) pentru începerea executării în cursul perioadei de retragere.
15.2 Exceptări de la dreptul de retragere
Sunt exceptate de la dreptul de retragere referitor la contractele la distanță următoarele:
a) contractele de servicii, după prestarea integrală a serviciilor și în cazul în care contractul dă naștere unei obligații de plată pentru Client, dacă executarea a început cu acordul prealabil expres al Clientului și după ce acesta a confirmat că a luat la cunoștință de faptul că își va pierde dreptul de retragere după executarea integrală a contractului de către HILL (Art. 16 lit. a din OUG 34/2014);
b) contractele de furnizare de conținut digital care nu este livrat pe un suport material, dacă executarea a început și, în cazul în care contractul dă naștere unei obligații de plată pentru consumator, în condițiile în care:
(i) Clientul și-a dat acordul prealabil expres pentru începerea executării în cursul perioadei de retragere;
(ii) Clientul a confirmat că a luat cunoștință de faptul că își va pierde dreptul de retragere în consecință;
(iii) HILL a furnizat confirmarea încheierii contractului, respectiv Confirmarea Comenzii (Art. 16 lit. m din OUG 34/2014);
16. Diverse
16.1 Garanția legală/Conformitatea
În conformitate cu dispozițiile legale, HILL este răspunzător faţă de Client pentru orice lipsă a conformităţii existentă la momentul când au fost furnizate Serviciile/Produsele. În cazul lipsei conformităţii, Clientul are dreptul de a solicita HILL în primul rând aducerea în conformitate a conținutului digital sau a serviciului digital, respectiv a Serviciului/Produsului, în fiecare caz fără plată, cu excepţia situaţiei în care măsura este imposibilă sau ar impune HILL costuri care ar fi disproporționate, luând în considerare toate circumstanțele, inclusiv: a) valoarea conținutului digital sau a serviciului digital în cazul în care nu ar fi existat neconformitatea; b) gravitatea neconformității. 
HILL aduce conținutul digital sau serviciul digital în conformitate potrivit prevederilor legale, într-o perioadă de timp rezonabilă care nu poate depăși 15 zile calendaristice din momentul în care HILL a fost informat de către Client cu privire la neconformitate și care este stabilit de comun acord, în scris, între HILL și Client, fără costuri și fără vreun inconvenient semnificativ pentru Client, ținând seama de natura conținutului digital sau a serviciului digital și de scopul pentru care Clientul a solicitat conținutul digital sau serviciul digital.
Clientul are dreptul fie la reducerea proporțională a Prețului în conformitate cu prevederile legale, în cazul în care conținutul digital sau serviciul digital este furnizat în schimbul plății unui preț, fie la încetarea Contractului, în oricare dintre următoarele cazuri:
a) măsura corectivă pentru aducerea în conformitate a conținutului digital sau a serviciului digital este imposibilă sau disproporționată;
b) HILL nu a adus în conformitate conținutul digital sau serviciul digital;
c) se constată o neconformitate, în pofida încercării HILL de a aduce conținutul digital sau serviciul digital în conformitate;
d) neconformitatea este de o asemenea gravitate încât justifică o reducere imediată de preț sau încetarea imediată a Contractului;
e) HILL a declarat că nu va aduce conținutul digital sau serviciul digital în conformitate, în termenul de mai sus, ori acest lucru reiese clar din circumstanțele cazului.
Atunci când conținutul digital sau serviciul digital este furnizat în schimbul plății unui preț, Clientul are dreptul de a obține încetarea contractului numai dacă neconformitatea nu este minoră.
În caz de neconformitate, Clientul are dreptul de a suspenda plata unei părți restante din prețul conținutului sau serviciului digital sau a unei părți a acesteia până la aducerea în conformitate de către HILL a conținutului digital sau a serviciului digital, cu condiția ca plata suspendată să nu fie aferentă unui conținut digital sau serviciu digital deja furnizat de către HILL și care a fost conform.
Nu există o neconformitate atunci când o anumită caracteristică a conținutului digital sau a serviciului digital nu corespunde cerințelor obiective de conformitate, dacă, la momentul încheierii Contractului, Clientul a fost informat în mod explicit și într-un limbaj clar care îi permite să înțeleagă consecințele respectivei neconformități, iar Clientul a acceptat în mod expres și separat acest lucru la momentul încheierii Contractului.
În acest sens Clientul va contacta HILL la adresa de postă electronică (suport@dana1to1fitness.com) sau la adresa poștală: Orașul Predeal, Strada Eroilor nr. 75B, bloc 2, ap. 24, județul Brașov.	Comment by Victor Ionescu: De completat adresa de mail HILL ptr clienti, plangeri garantii

16.2 Modificări/Completări
HILL își rezervă oricând dreptul de a modifica unilateral Termenii și Condițiile DANA ONEtoONE FITNESS. Acestea pot fi consultate în orice moment, în varianta actuală la dana1to1fitness.com/termeni-conditii.
HILL va informa corespunzător Clientul cu privire la aceste modificări.
Continuarea utilizării Serviciului/Produsului echivalează cu acceptarea necondiționată de către Client a modificărilor/completărilor efectuate de HILL cu privire la Termenii și Condițiile DANA ONEtoONE FITNESS. În cazul în care nu acceptă modificările/completările efectuate de către HILL, Clientul este îndreptățit să solicite încetarea Contractului în termen de 5 (cinci) zile lucrătoare de la data recepției informării din partea HILL privind modificarea/completarea Termenilor și Condițiilor DANA ONEtoONE FITNESS.
16.3 Instrumente opționale (optional tools)
HILL poate pune la dispoziția Clientului accesul către instrumente opționale (de ex. dar fără a se limita la module de plată pentru procesarea plăților online, servicii de analiză web pentru monitorizarea traficului pe site, module de chat live, instrumente de marketing digital etc.) deținute și/sau administrate de terțe persoane. 
Utilizarea acestor instrumente opționale puse la dispoziție prin intermediul Platforma online DANA ONEtoONE FITNESS se efectuează pe răspunderea exclusivă a Clientului, acesta fiind obligat să consulte termenii si condițiile impuse de terțele persoane cu privire la utilizarea respectivelor instrumente opționale. 
16.4 Link-uri către terți
Platforma online DANA ONEtoONE FITNESS poate să conțină link-uri către surse externe, care pot direcționa Clientul către site-uri web terțe, ce nu sunt afiliate cu HILL. 
HILL nu răspunde pentru conținutul sau exactitatea/conformitatea informațiilor, materialelor, produselor, serviciilor etc. oferite prin aceste site-uri web terțe, răspunderea aparținând exclusiv furnizorului sau operatorului site-ului web respectiv. Clientul se obligă să citească și să consulte în prealabil termenii și condițiile acestor site-uri web terțe.
16.5 Întreruperea Serviciilor
În vederea asigurării funcționalității Serviciilor/Produselor, HILL își rezervă dreptul de a întrerupe oricând furnizarea Serviciilor/Produselor pentru mentenanță, actualizări de sistem sau orice alte modificări, informând Clienții în mod corespunzător.
Mai mult, Serviciile/Produsele oferite pe Platforma online DANA ONEtoONE FITNESS ar putea să nu fie disponibile din motive ce nu se află sub controlul HILL (de ex. dar fără a se limita la forță majoră).
16.6 Confidențialitatea comunicărilor/mesajelor
Orice comunicări (inclusiv comunicările prin e-mail, mesajele directe sau alte comunicări, denumite în continuare "Comunicări") transmise prin intermediul Platformei online DANA ONEtoONE FITNESS sau oricărui alt mijloc de comunicare sunt confidențiale între HILL și Client. Astfel, Părțile se obligă să păstreze confidențialitatea acestor Comunicări și să nu afișeze sau să distribuie nicio Comunicare.

16.7 Cesiunea Contractului
Clientul nu are dreptul să cedeze sau să transfere drepturile și obligațiile sale stabilite în Termenii și Condițiile DANA ONEtoONE FITNESS.
16.8 Erori
Informațiile despre Serviciile/Produsele prezentate în Platforma online DANA ONEtoONE FITNESS sunt sub rezerva greșelilor de tipar. Preturile, informațiile despre Servicii/Produse, promoții, oferte, disponibilitate precum şi imaginile pot să conțină erori sau neconcordanțe. HILL își rezervă dreptul de a corecta orice erori, inexactități sau omisiuni și de a schimba sau actualiza informațiile sau de a anula comenzile dacă orice informație de pe Platforma online DANA ONEtoONE FITNESS sau de pe orice site web asociat este inexactă, în orice moment cu o notificare prealabilă (inclusiv după ce ați trimis comanda dumneavoastră).
17. Litigii
Eventuale litigii dintre Client și HILL vor fi soluționate în prealabil pe cale amabilă. Dacă litigiul nu poate fi soluționat pe cale amiabilă între Părți, litigiul va fi soluționat de Instanța competentă.
În conformitate cu prevederile Ordonanței de Guvern nr. 38/2015 privind soluţionarea alternativă a litigiilor (denumită în continuare ”SAL”) dintre consumatori şi comercianţi, Clientul poate prezenta voluntar reclamaţiile împotriva HILL entităţilor care aplică proceduri de soluţionare alternativă a litigiilor într-un mod independent, imparţial, transparent, eficace, rapid şi echitabil, în scopul asigurării unui nivel înalt de protecţie a consumatorilor şi a bunei funcţionări a pieţei (denumită în continuare ”OG38/2015”). OG38/2015 se aplică procedurilor de soluţionare extrajudiciară a litigiilor naţionale şi transfrontaliere izvorâte din contractele de vânzări sau din contractele de prestări de servicii încheiate între un comerciant care desfăşoară activităţi în România şi un consumator rezident în Uniunea Europeană prin intervenţia unei entităţi de soluţionare alternativă a litigiilor, care propune sau impune o soluţie şi care acţionează în România. În cazul în care un litigiu între Client şi HILL nu a putut fi soluţionat în urma unei reclamaţii prezentate direct de Client către HILL, HILL informează Clientul despre posibilitatea de a se adresa entităţii SAL și platformei SOL (platforma europeană de soluţionare online a litigiilor, denumită în continuare platforma SOL - instrument digital creat de Comisia Europeană pentru a facilita soluţionarea independentă, imparţială, transparentă, eficace, rapidă şi echitabilă, pe cale extrajudiciară, a litigiilor care privesc obligaţiile contractuale rezultate din contractele de vânzare sau de prestare de servicii online dintre un consumator care îşi are reşedinţa în Uniune şi un comerciant stabilit în Uniune). Pentru a se adresa entităţii SAL și platformei SOL Clientul va putea accesa pagina de web: https://webgate.ec.europa.eu/odr/main/index.cfm?event=main.home.show&lng=RO.
18. Autorități competente
Clientul poate sesiza Autoritatea Naţională pentru Protecţia Consumatorilor sau Autoritatea Naţională pentru Administrare şi Reglementare în Comunicaţii în legătură cu încălcarea prevederilor OUG34/2014.
Autoritatea Naţională pentru Protecţia Consumatorilor poate fi contactata: Telefonul Consumatorului 0219551, https://anpc.ro/contact/
Autoritatea Naţională pentru Administrare şi Reglementare în Comunicaţii poate fi contactata  la Tel verde 0800 855 855, https://www.ancom.ro/contact_4513.
19. Prelucrarea datelor cu caracter personal
Prelucrarea datelor cu caracter personal şi libera circulaţie a acestor date este reglementată de Regulamentul UE nr. 2016/679 (denumit în continuare” Regulamentul”).
HILL, precum și persoana împuternicită au obligația de a administra in condiții de siguranța și numai pentru scopurile specificate datele personale colectate de la Client.
Scopul colectării și prelucrării datelor este: activități de promovare a Serviciilor/Produselor și serviciilor, activități comerciale, activități de statistică și cercetare de piață, informarea clienților/utilizatorilor privind situația contului lor de pe DANA ONEtoONE FITNESS.com, informarea clienților/utilizatorilor privind activităţi de marketing, activităţi comerciale, de promovare a produselor si serviciilor, de marketing, de publicitate, de cercetare de piața, activități de statistică, de urmărire si monitorizare a vânzărilor si comportamentul consumatorului.
Datele colectate sunt utilizate și prelucrate de către HILL, direct sau prin persoanele împuternicite de către HILL.
Datele cu caracter personal introduse de către Client în Formular sunt necesare în vederea încheierii Contractului dintre HILL și Client. Contractul nu se va considera încheiat, dacă Clientul refuză introducerea datelor cu caracter personal în Formular. Astfel, HILL nu va fi obligată să livreze Serviciul/Produsul.
În conformitate cu dispozițiile Regulamentului  Clientul beneficiază de următoarele drepturi:
- dreptul de informare; operatorul este obligat să furnizeze persoanei vizate cel puţin următoarele informaţii, cu excepţia cazului în care această persoană posedă deja informaţiile respective: identitatea operatorului şi a reprezentantului acestuia; scopul în care se face prelucrarea datelor; informaţii suplimentare, precum: destinatarii sau categoriile de destinatari ai datelor; dacă furnizarea tuturor datelor cerute este obligatorie şi consecinţele refuzului de a le furniza; existenţa drepturilor prevăzute de prezenta lege pentru persoana vizată, în special a dreptului de acces, de intervenţie asupra datelor şi de opoziţie, precum şi condiţiile în care pot fi exercitate.
- dreptul de acces la date: Orice persoană vizată are dreptul de a obţine de la operator, la cerere şi în mod gratuit pentru o solicitare pe an, confirmarea faptului că datele care o privesc sunt sau nu sunt prelucrate de acesta.
- dreptul de intervenţie asupra datelor; respectiv rectificarea, actualizarea, blocarea sau ştergerea datelor a căror prelucrare nu este conformă prezentei legi, în special a datelor incomplete sau inexacte; transformarea în date anonime a datelor a căror prelucrare nu este conformă prezentei legi; notificarea către terţii cărora le-au fost dezvăluite datele a oricărei operaţiuni efectuate mai sus.
- dreptul de opoziţie (respectiv persoana vizată are dreptul de a se opune în orice moment, din motive întemeiate şi legitime legate de situaţia sa particulară, ca date care o vizează să facă obiectul unei prelucrări, cu excepţia cazurilor în care există dispoziţii legale contrare.
- dreptul de a se adresa justiţiei; respectiv dreptul de a se adresa justiţiei pentru apărarea oricăror drepturi garantate de prezenta lege, care le-au fost încălcate.
- dreptul la portabilitate: La cerere, vom transfera datele cu caracter personal către un alt operator, acolo unde este posibil din punct de vedere tehnic, cu condiția ca prelucrarea să se bazeze pe consimțământul dumnevoastră sau să fie necesară pentru executarea unui contract. Mai degrabă decât să primiţi un exemplar cu datele dumnevoastră cu caracter personal, puteţi solicita să vă transferăm datele direct către alt operator, specificat de dumnevoastră.
- dreptul la ștergere: puteți obține de la noi ștergerea datelor cu caracter personal, în cazul în care:
· datele dvs personale nu ne mai sunt necesare în raport cu scopurile pentru care au fost colectate sau sunt prelucrate în alt mod;
· aveți dreptul de a vă opune prelucrării ulterioare a datelor cu caracter personal (a se vedea mai jos) și să vă executaţi acest drept de obiecţie la prelucrare;
· datele cu caracter personal au fost prelucrate în mod ilegal;în vederea îndeplinirii unei obligații legale care necesită prelucrarea de către noi;în special pentru cerințele legale de păstrare a datelor;
· pentru constatarea, exercitarea sau apărarea unui drept.
Cu privire la exercitarea drepturilor privind protecția datelor cu caracter personal Clientul va contacta HILL la adresa de postă electronică (dana@dana1to1fitness.com ) sau la adresa poștală: Orașul Predeal, Strada Eroilor nr. 75B, bloc 2, ap. 24, județul Brașov.

